Άγριο κορίτσι (ταινία, 2008)

Το **Άγριο κορίτσι** (, *Άγριο Παιδί*) είναι κινηματογραφική ταινία, τύπου εφηβικής κωμωδίας, του 2008 σε σκηνοθεσία του Νικ Μουρ και πρωταγωνιστούν οι Έμμα Ρόμπερτς, Νατάσα Ρίτσαρντσον, Σίρλεϊ Χέντερσον, Άλεξ Πέτυφερ και Αΐνταν Κουίν.

Στην ταινία, η Ρόμπερτς υποδύεται την Πόπη Μουρ (Poppy Moore), μια εύπορη και κακομαθημένη Αμερικανίδα έφηβη που (ως συνέπεια του ατίθασου χαρακτήρα της) στέλνεται σε οικοτροφείο στην Αγγλία από τον χήρο πατέρα της, όπου σύντομα μαθαίνει το πραγματικό νόημα της ζωής και της φιλίας. Αυτός ήταν ο τελευταίος κινηματογραφικός ρόλος της Ρίτσαρντσον πριν από τον ξαφνικό της θάνατο τον επόμενο χρόνο, μετά από ένα χτύπημα στο κεφάλι καθώς έκανε σκι στο Κεμπέκ. Από την αρχική της κυκλοφορία, η ταινία έχει αποκτήσει σημαντική καλτ λατρεία, και παραμένει ιδιαίτερα δημοφιλής στο Ηνωμένο Βασίλειο όπου διαδραματίζεται η ταινία.

## Πλοκή

Η Πόπη Μουρ  (Έμμα Ρόμπερτς) είναι μία εύπορη Καλιφορνέζα έφηβη, έντονα κακομαθημένη, από το Μαλιμπού, Καλιφόρνια, που περιβάλλεται από επιφανειακούς φίλους, συμπεριλαμβανομένης της Ρούμπι, της λεγόμενης καλύτερής της φίλης. Καθώς η ερωμένη του πατέρα της πρόκειται να μετακομίσει στο σπίτι τους, η Πόπη πηδά από την κορυφή της πισίνας της με θέα στον γκρεμό με τα υπάρχοντά της, δείχνοντας την αποδοκιμασία της για τη σχέση αυτή. Όταν ο πατέρας της (Aidan Quinn) φτάνει θυμωμένος, της λέει ότι θα τη στείλει σε οικοτροφείο στην Αγγλία.

Φτάνοντας στο σχολείο, που ονομάζεται Abbey Mount, ένα αυστηρό οικοτροφείο για νεαρά κορίτσια, συναντά τη διευθύντρια, κα Kingsley (Νατάσα Ρίτσαρντσον), το επικεφαλής κορίτσι του σχολείου, Χάριετ Μπέντλεη  (Georgia King) και την «μεγάλη αδελφή» της, Κέιτ (Kimberley Nixon). Για την Πόπη, η προσαρμογή είναι δύσκολη: τα κορίτσια στο οικοτροφείο είναι στα μάτια της «παλιομοδίτικα», «χωρίς στυλ» που δεν ξέρουν τίποτα για τη ζωή. Ωστόσο, όσο περνούν οι μέρες, γνωρίζει τα κορίτσια που μοιράζονται τον κοιτώνα της.

Μετά από δύο εβδομάδες, η Πόπη γλιστρά έξω από το δωμάτιο αφού είχαν σβήσει τα φώτα και γράφει ένα e-mail στην Ruby, πρώην καλύτερη φίλη της, διαμαρτυρόμενη  για το νέο σχολείο της. Βλέπει μία από τους συγκατοίκους της, την Drippy (Juno Temple), που περπατάει μέσα στην αίθουσα. Την ακολουθεί στη κουζίνα όπου εκεί η Drippy τρώει κρυφά παγωτό. Αηδιασμένη, η Πόπη επιστρέφει. Για κακή της τύχη, εκείνη την ώρα βρίσκεται σε εξέλιξη μια άσκηση πυρκαγιάς και για να μην την πιάσουν στην αίθουσα, γλιστρά έξω από το παράθυρο. Εκείνη καταλήγει στο μπάνιο ενός άγνωστου άνδρα, ο οποίος υποθέτει ότι είναι δάσκαλος, και του λέει το όνομά της. Αυτός της λέει τι να κάνει για να γλιτώσει.

Κατά τη διάρκεια ενός αγώνα που ακολούθησε με την Harriet, μαθαίνει ότι το άτομο εκείνο ήταν πραγματικά ο Freddie Kingsley (Alex Pettyfer), γιος της διευθύντριας, και η Harriet θυμώνει που ο Φρέντι ξέρει το όνομα της Πόπης. Αφού η Harriet έριξε βρόμικο νερό στην Πόπη, η Πόπη και η Kate συμφιλιώνονται. Η Kate αποκαλύπτει στην Πόπη ότι δεν παραδίδουν τα πραγματικά τους κινητά τηλέφωνα στη «γυναίκα δεινόσαυρο», αλλά τα ψεύτικα τους. Έπειτα η Kate αφήνει την Πόπη να χρησιμοποιήσει το κινητό της και η Πόπη κάνει βιντεοκλήση στην καλύτερη της φίλη, την Ruby. Η Ruby είναι αηδιασμένη με την εμφάνιση της Πόπης, και δίπλα της έχει τον φίλο της Πόπης, τον Robby. Αφού αποκαλύπτεται ότι η μητέρα της Πόπης έχει πεθάνει πριν αρκετά χρόνια, οι συγκάτοικοι της αποφασίζουν να την βοηθήσουν να αποβληθεί. Μαζί πραγματοποιούν πολλές φάρσες που τις φέρνουν σταδιακά πιο κοντά.

Όταν κανένα από τα σχέδιά τους δεν δουλεύει, αποφασίζουν να αποπλανήσει η Πόπη τον γιο της διευθύντριας, τον Freddie, ο οποίος απαγορεύεται αυστηρά να συναδελφώνεται με οποιοδήποτε από τα κορίτσια. Μετά το χορό με τον Freddie στη σχολή χορού, η Πόπη γλιστρά και χτυπά το κεφάλι της και έτσι ο Freddie την οδηγεί έξω για καθαρό αέρα. Εκεί η Πόπη προσπαθεί να φιλήσει τον Freddie, αλλά πιάνεται από τις φίλες της Harriet. Ωστόσο, πριν αυτή φύγει, αυτός της ζητάει ραντεβού. Την επόμενη μέρα, αφού μάλωσε με την κα. Kingsley για τη συμπεριφορά της που ήπιε το προηγούμενο βράδυ, η Πόπη ανακαλύπτει το ταλέντο της για το άθλημα λακρός. Η Πόπη εκπαιδεύει την ομάδα και την οδηγεί στους τελικούς, πράγμα που ενοχλεί την Harriet που ήταν πρώην αρχηγός της ομάδας.

Η Πόπη ερωτεύεται τον Freddie και φιλιούνται πριν επιστρέψουν στο σχολείο. Στο δωμάτιό της, η Πόπη βρίσκει τους συγκατοίκους της να διαβάζουν ένα e-mail της Πόπης, δηλώνοντας ότι προσποιούνταν πως είχε τους συγκατοίκους της φίλους μόνο και μόνο για να αποβληθεί από το σχολείο. Βρίσκει τότε τον Freddie ο οποίος έχει λάβει ένα παρόμοιο e-mail και στη συνέχεια η Πόπη αγνοείται από τους φίλους της. Χωρίς κανένα φίλο στο σχολείο, η Πόπη τηλεφωνεί στη μοναδική της φίλη, την Ruby, η οποία καταλάθος αποκαλύπτει το πόσο πολύ μισεί την Ruby και ότι βγαίνει με τον φίλο της, τον Robby.

Έχοντας αισθανθεί ακόμα πιο μόνη, η Πόπη αρχίζει να παίζει με τον αναπτήρα της και χωρίς να το θέλει βάζει φωτιά στις κουρτίνες. Ακούγοντας βήματα σβήνει γρήγορα την φωτιά και τρέχει μακριά. Λίγα λεπτά αργότερα, κοιτάζει έξω από το παράθυρο της, βλέπει φωτιά και ξυπνάει το σχολείο της. Όταν διαπιστώνουν ότι η Drippy λείπει, η Πόπη τρέχει στο καμένο σχολείο για να την σώσει από τον καταψύκτη (αφού είναι «εθισμένη με το παγωτό»). Μετά τη φωτιά που τίθεται υπό έλεγχο, ο Freddie βρίσκει τον αναπτήρα της και της τον επιστρέφει. Αυτός αρνείται να ακούσει τι συνέβη και η Πόπη ομολογεί στη διευθύντρια ότι αυτή δημιούργησε την φωτιά. Ενώ η Πόπη περιμένει το Δικαστήριο Τιμής να αποφασίσει είτε θα είτε δεν θα αποβληθεί, ο Freddie την βρίσκει να κλαίει και πείθεται ότι η φωτιά ήταν ένα ατύχημα. 

Κατά τη διάρκεια της ακρόασης του Δικαστηρίου Τιμής του σχολείου, η Χάριετ εξετάζει την Πόπη. Εν τω μεταξύ, οι συγκάτοικοί της ανακαλύψαν ότι η Πόπη δεν έστειλε το e-mail και συμπεραίνουν ότι η Χάριετ πλαστογράφησε τα e-mail και ανακαλύπτουν το ημερολόγιο της Πόπη που αποκαλύπτει ότι η φιλία τους είναι γνήσια. Οι φίλοι της και το μαθητικό σώμα υπερασπίζονται την Πόπη, εξοργίζοντας τη Χάριετ που αναφέρει άθελά της τον αναπτήρα της Πόπη. Καθώς δεν αναφέρθηκε ποτέ αναπτήρας, η Χάριετ ομολογεί υπό πίεση ότι αυτή το έκανε (ενώ η αρχική φωτιά είχε ήδη σβηστεί) και τότε αποβάλλεται. Η Πόπη αθωώνεται και συμφιλιώνεται με τους φίλους της. Στους τελικούς του λακρός, η Abbey Mount κερδίζει το πρωτάθλημα και ο Gerry, εντυπωσιασμένος από την αλλαγή της καρδιάς και της εμφάνισης της κόρης του, υποστηρίζει την απόφασή της να παραμείνει στην Αγγλία.

Λίγο καιρό αργότερα, η Πόπη προσκαλεί τον Φρέντι και τους συγκάτοικούς της στο σπίτι της στο Μαλιμπού, σε διαδικασία χαλάρωσης. Η Πόπη αγνοεί τις τηλεφωνικές κλήσεις της Ruby, αφού κατάλαβε ότι δεν ήταν πια πραγματική φίλη. Η ταινία τελειώνει καθώς ετοιμάζονται να πηδήξουν από τον ίδιο βράχο στη θάλασσα, μια κίνηση που τη βοήθησε να βρει τον εαυτό της και τους πραγματικούς της φίλους.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2008
Κατηγορία:Αμερικανικές ταινίες της δεκαετίας 2000
Κατηγορία:Βρετανικές ταινίες της δεκαετίας 2000
Κατηγορία:Αγγλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Ταινίες παραγωγής StudioCanal
Κατηγορία:Βρετανικές δραματικές κωμικές ταινίες
Κατηγορία:Ταινίες γυρισμένες στην Αγγλία
Κατηγορία:Ταινίες γυρισμένες στο Λος Άντζελες
Κατηγορία:Βρετανικές εφηβικές κωμικές ταινίες
Κατηγορία:Αμερικανικές εφηβικές κωμικές ταινίες